
Minősített többség

Előterjesztés Tolna Város Önkormányzata Képviselő-testületének 2011. január 27-i ülése XXIV. napirendi pontjához

Döntés a „Tolna, Fadd, Fácánkert, Bogyiszló, Dunaszentgyörgy, Gerjen települések „Szennyvíztisztító-telep fejlesztése” tárgyú pályázat megvalósítására létrehozott Önkormányzati Társulás” társulási megállapodásának módosításáról
Előadó: 

dr. Sümegi Zoltán polgármester
Véleményezi: 
Pénzügyi és Jogi Bizottság
Tisztelt Képviselő-testület!

Tolna Város Önkormányzatának Képviselő-testülete 286/2010. (XI.17) Kt. határozatával a KEOP 7.1.2.0.-2009-0071 azonosító számú, „Szennyvíztisztító-telep fejlesztése” tárgyú pályázat beadásához szükséges társulási megállapodást elfogadta a többi érintett Képviselő-testülettel (Fadd, Bogyiszló, Fácánkert, Dunaszentgyörgy, Gerjen) együtt, melynek megfelelően 2010. december 10. napján a megállapodást valamennyi érintett önkormányzat polgármestere aláírta.  
Ezt követően a társulási megállapodás nyilvántartásba vétel végett a Magyar Államkincstár részére megküldésre került. A Magyar Államkincstár a megküldött társulási megállapodás tárgyában hiánypótlásra szólította fel az önkormányzatot. 
A hiánypótlási felhívásnak megfelelően a 2010. november 17-i ülésen elfogadott társulási megállapodáson kisebb módosításokat kell átvezetni, tekintve hogy a helyi önkormányzatok társulásairól és együttműködéséről szóló 1997. évi CXXXV. törvény és az államháztartásról szóló 1992. évi XXXVIII. törvény módosultak, melynek megfelelően a helyi önkormányzatok jogi személyiséggel rendelkező társulásai nem minősülnek költségvetési szervnek. Figyelembe véve, hogy a társulás nem minősül költségvetési szervnek, így alapító okirat elfogadása sem szükséges a létrehozásához. 
Kérem a Tisztelt Képviselő-testületet, hogy tárgyalja meg az előterjesztést, és fogadja el a határozati javaslatot.   

Határozati javaslat:

Tolna Város Önkormányzata Képviselő-testületének /2011. (I.27.) Kt. határozata a KEOP 7.1.2.0.-2009-0071 azonosító számú, „Szennyvíztisztító-telep fejlesztése” tárgyú pályázat beadásához szükséges társulási megállapodás módosításáról:
1.) Tolna Város Önkormányzatának Képviselő-testülete a 2010. november 17. napján elfogadott és 2010. december 10. napján aláírt „Tolna, Fadd, Fácánkert, Bogyiszló, Dunaszentgyörgy, Gerjen települések „Szennyvíztisztító-telep fejlesztése” tárgyú pályázat megvalósítására létrehozott Önkormányzati Társulás” társulási megállapodásának módosítását a mellékelt tartalommal elfogadja.

2.) A Képviselő-testület a „Tolna, Fadd, Fácánkert, Bogyiszló, Dunaszentgyörgy, Gerjen települések „Szennyvíztisztító-telep fejlesztése” tárgyú pályázat megvalósítására létrehozott Önkormányzati Társulás” módosítással egységes szerkezetbe foglalt társulási megállapodását a mellékelt tartalommal elfogadja.  

3.) A Képviselő-testület a „Tolna, Fadd, Fácánkert, Bogyiszló, Dunaszentgyörgy, Gerjen települések „Szennyvíztisztító-telep fejlesztése” tárgyú pályázat megvalósítására létrehozott Önkormányzati Társulás” 2010. november 17-i ülésen elfogadott alapító okiratát hatályon kívül helyezi. 
4.) A Képviselő-testület felhatalmazza dr. Sümegi Zoltán polgármestert, hogy az egységes szerkezetbe foglalt társulási megállapodást, a társulási megállapodást módosítását aláírja. 
Felelős: dr. Sümegi Zoltán polgármester (a 4. pontban foglaltakért) 
Határidő: 2011. január 31. (a 4. pontban foglaltakra) 
Tolna, 2011. január 20.

dr. Sümegi Zoltán sk.

polgármester

A kiadmány hiteléül: 
